สรุปภาวะตลาดต่างประเทศ ประจำวันที่ 31 ต.ค. 2562
สรุปภาวะตลาดต่างประเทศ ประจำวันที่ 31 ต.ค. 2562
1 พ.ย. 2562

ดัชนีดาวโจนส์ตลาดหุ้นนิวยอร์กปิดลบเมื่อคืนนี้ (31 ต.ค.) เนื่องจากนักลงทุนวิตกกังวลต่อทิศทางการค้าระหว่างสหรัฐและจีน หลังจากทั้งสองฝ่ายได้ออกมาส่งสัญญาณที่ขัดแย้งกัน นอกจากนี้ ตลาดยังได้รับแรงกดดันจากข้อมูลที่บ่งชี้ถึงความอ่อนแอของภาคการผลิตทั้งในสหรัฐและจีน ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในคืนนี้
ดัชนีเฉลี่ยอุตสาหกรรมดาวโจนส์ปิดที่ 27,046.23 จุด ลดลง 140.46 จุด หรือ -0.52% ขณะที่ดัชนี S&amp;P500 ปิดที่3,037.56  ลดลง 9.21 จุด หรือ -0.30% และดัชนี Nasdaq  ปิดที่ 8,292.36 จุด ลดลง 11.62 จุด หรือ -0.14%
ตลาดหุ้นยุโรปปิดปรับตัวลงเมื่อคืนนี้ (31 ต.ค.) เนื่องจากหุ้นกลุ่มผู้ผลิตรถยนต์และกลุ่มเหมืองแร่ร่วงลง โดยถูกกดดันจากความวิตกเกี่ยวกับแนวโน้มการทำข้อตกลงการค้าระหว่างสหรัฐและจีน ขณะที่การร่วงลงของหุ้นรอยัล ดัทช์ เชลล์ส่งผลถ่วงตลาดลงด้วย
ดัชนี Stoxx Europe 600 ลดลง 0.49% ปิดที่ 396.75 จุด
ดัชนี DAX ตลาดหุ้นเยอรมันปิดที่ 12,866.79 จุด ลดลง 43.44 จุด หรือ -0.34%, ดัชนี FTSE 100 ตลาดหุ้นลอนดอนปิดที่ 7,248.38 จุด ลดลง 82.40 จุด หรือ -1.12% และ ดัชนี CAC-40 ตลาดหุ้นฝรั่งเศสปิดที่ 5,729.86 จุด ลดลง 36.00 จุดหรือ -0.62%
ตลาดหุ้นลอนดอนปิดปรับตัวลงเมื่อคืนนี้ (31 ต.ค.) โดยถูกกดดันจากการเปิดเผยผลประกอบการที่น่าผิดหวังจากบริษัทเชลล์ และธนาคารลอยด์ส แบงกิ้ง กรุ๊ป ขณะที่นักลงทุนปรับตัวรับข่าวธนาคารกลางสหรัฐ (เฟด) ลงมติปรับลดอัตราดอกเบี้ยลงอีกเป็นครั้งที่ 3 ของปีนี้
ดัชนี FTSE 100 ตลาดหุ้นลอนดอนปิดที่ 7,248.38 จุด ลดลง 82.40 จุด หรือ -1.12% 
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (31 ต.ค.) ท่ามกลางความวิตกกังวลเกี่ยวกับภาวะน้ำมันล้นตลาด หลังจากมีรายงานว่ากลุ่มประเทศผู้ส่งออกน้ำมัน (โอเปก) ผลิตน้ำมันเพิ่มขึ้นในเดือนต.ค. และสต็อกน้ำมันดิบสหรัฐพุ่งขึ้นมากกว่าคาดในสัปดาห์ที่ผ่านมา นอกจากนี้ ตลาดยังได้รับแรงกดดันจากความกังวลเกี่ยวกับการชะลอตัวของเศษฐกิจจีน และความไม่มั่นใจต่อการเจรจาการค้าระหว่างสหรัฐและจีน
สัญญาน้ำมันดิบ WTI ส่งมอบเดือนธ.ค. ลดลง 88 เซนต์ หรือ 1.6% ปิดที่ 54.18 ดอลลาร์/บาร์เรล
สัญญาน้ำมันดิบเบรนท์ส่งมอบเดือนธ.ค. ลดลง 38 เซนต์ หรือ 0.6% ปิดที่ 60.23 ดอลลาร์/บาร์เรล
สัญญาทองคำตลาดนิวยอร์กปิดพุ่งขึ้นเมื่อคืนนี้ (31 ต.ค.) โดยได้แรงหนุนจากคำสั่งซื้อสินทรัพย์ปลอดภัย หลังจากดัชนีดาวโจนส์ตลาดหุ้นสหรัฐร่วงลง ท่ามกลางความกังวลเกี่ยวกับสถานการณ์การค้าระหว่างสหรัฐและจีน นอกจากนี้สัญญาทองคำยังได้ปัจจัยบวกจากการอ่อนค่าของสกุลเงินดอลลาร์ หลังจากธนาคารกลางสหรัฐ (เฟด) ปรับลดอัตราดอกเบี้ยในการประชุมครั้งล่าสุด
สัญญาทองคำตลาด COMEX (Commodity Exchange) ส่งมอบเดือนธ.ค. พุ่งขึ้น 18.1 ดอลลาร์ หรือ 1.21% ปิดที่1,514.8 ดอลลาร์/ออนซ์         
สัญญาโลหะเงินส่งมอบเดือนธ.ค. เพิ่มขึ้น 20 เซนต์ หรือ 1.12% ปิดที่ 18.067 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 3.1 ดอลลาร์ หรือ 0.33% ปิดที่ 933.7 ดอลลาร์/ออนซ์สัญญาพัลลาเดียมส่งมอบเดือนธ.ค. ร่วงลง 36.50 ดอลลาร์ หรือ 2% ปิดที่ 1,755.60 ดอลลาร์/ออนซ์
ยูโรแข็งค่าเมื่อเทียบกับสกุลเงินดอลลาร์สหรัฐ ในการซื้อขายที่ตลาดปริวรรตเงินตรานิวยอร์กเมื่อคืนนี้ (31 ต.ค.) หลังจากสำนักงานสถิติแห่งสหภาพยุโรป (ยูโรสแตท) รายงานว่า เศรษฐกิจในยูโรโซนและสหภาพยุโรปขยายตัวในไตรมาส 3 ขณะที่ดอลลาร์ยังคงได้รับแรงกดดันจากการที่ธนาคารกลางสหรัฐ (เฟด) ปรับลดอัตราดอกเบี้ยในการประชุมครั้งล่าสุด
ยูโรแข็งค่าเมื่อเทียบกับดอลลาร์ที่ระดับ 1.1145 ดอลลาร์ จากระดับ 1.1124 ดอลลาร์ ขณะที่เงินปอนด์แข็งค่าขึ้นสู่ระดับ 1.2938 ดอลลาร์ จากระดับ 1.2887 ดอลลาร์ และดอลลาร์ออสเตรเลียแข็งค่าขึ้นแตะที่ระดับ 0.6886 ดอลลาร์สหรัฐ จากระดับ 0.6876 ดอลลาร์สหรัฐ
ส่วนดอลลาร์สหรัฐอ่อนค่าลงเมื่อเทียบกับเงินเยน ที่ระดับ 107.98 เยน จากระดับ 108.94 เยน และอ่อนค่าเมื่อเทียบกับฟรังก์สวิส ที่ระดับ 0.9869 ฟรังก์ จากระดับ 0.9904 ฟรังก์ นอกจากนี้ ดอลลาร์สหรัฐยังอ่อนค่าเมื่อเทียบกับดอลลาร์แคนาดา ที่ระดับ 1.3163 ดอลลาร์แคนาดา จากระดับ 1.3174 ดอลลาร์แคนาดา